
כריתות יג ע"א



טקסט הדף מנוקד



אִי אָמְרַתְּ בִּשְׁלָמָא רַבִּי מֵאִיר לְחוּמְרָא הַיְינוּ דְקָתָנֵי עַד שֶׁיִּשְׁהֶא עַד דִּשְׁהִיָּ[ה] דִּילֵיהּ כְּדֵי אֲכִילַת פְּרָס


אֶלָּא אִי אָמְרַתְּ רַבִּי מֵאִיר לְקוּלָּא וַחֲכָמִים אוֹמְרִים אִם שָׁהָה מִיבְּעֵי לֵיהּ אֶלָּא לָאו שְׁמַע מִינָּה רַבִּי מֵאִיר לְחוּמְרָא שְׁמַע מִינָּה


אָמַר רַבְנַאי אָמַר שְׁמוּאֵל בַּחֲלָבִים וּבִנְבֵילָה עַד שֶׁיִּשְׁהֶא מִתְּחִלָּה וְעַד סוֹף בִּכְדֵי אֲכִילַת פְּרָס אֳוכָלִים טְמֵאִים שְׁקָצִים וּרְמָשִׂים וּמַשְׁקִין אֲפִילּוּ כׇּל הַיּוֹם כּוּלּוֹ בִּכְדֵי אֲכִילַת פְּרָס


מַאי קָאָמַר אָמַר רַב פָּפָּא הָכִי קָאָמַר אֲפִילּוּ כׇּל הַיּוֹם כּוּלּוֹ וְהוּא שֶׁאָכַל כְּזַיִת בִּכְדֵי אֲכִילַת פְּרָס


מֵיתִיבִי כׇּל הָאֳוכָלִין מִצְטָרְפִין לִפְסוֹל הַגְּוִיָּיה בְּכַחֲצִי פְרָס מַאי לָאו דְּאַכְלֵיהּ לַחֲצִי פְרָס בִּכְדֵי אֲכִילַת פְּרָס לָא דַּאֲכַל כְּזַיִת כְּזַיִת בִּכְדֵי אֲכִילַת פְּרָס


מֵיתִיבִי כׇּל הָאֳוכָלִין מִצְטָרְפִין לִפְסוֹל אֶת הַגְּוִיָּיה בְּכַחֲצִי פְרָס בִּכְדֵי אֲכִילַת פְּרָס כֵּיצַד אָכַל וְחָזַר וְאָכַל אִם יֵשׁ מִתְּחִלַּת אֲכִילָה רִאשׁוֹנָה וְעַד סוֹף אֲכִילָה אַחֲרוֹנָה כְּדֵי אֲכִילַת פְּרָס מִצְטָרְפִין יוֹתֵר מִכָּאן אֵין מִצְטָרְפִין


לֹא הִתִּירוּ לֶאֱכוֹל פָּחוֹת מִכְּשִׁיעוּר לֵירֵד וְלִטְבּוֹל יָרַד וְטָבַל וְעָלָה וְהִשְׁלִימוֹ מִצְטָרֵף הִתִּירוּ לָהּ לָעוּבָּרָה לֶאֱכוֹל פָּחוֹת מִכְּשִׁיעוּר מִפְּנֵי הַסַּכָּנָה


כׇּל הַמַּשְׁקִין מִצְטָרְפִין לִפְסוֹל אֶת הַגְּוִיָּיה בִּרְבִיעִית בִּכְדֵי אֲכִילַת פְּרָס כֵּיצַד שָׁתָה וְחָזַר וְשָׁתָה אִם יֵשׁ מִתְּחִלַּת שְׁתִיָּה רִאשׁוֹנָה וְעַד סוֹף שְׁתִיָּה אַחֲרוֹנָה כְּדֵי אֲכִילַת פְּרָס מִצְטָרְפִין יוֹתֵר מִכָּאן אֵין מִצְטָרְפִין


הִתִּירוּ לָהּ לְמַגַּע טְמֵא מֵת לְהָנִיק בְּנָהּ וּבְנָהּ טָהוֹר


קָתָנֵי מִיהַת אִם יֵשׁ מִתְּחִלַּת אֲכִילָה רִאשׁוֹנָה וְעַד סוֹף אֲכִילָה בִּכְדֵי אֲכִילַת פְּרָס מִצְטָרֵף תְּיוּבְתָּא דְּרַבְנַאי תְּיוּבְתָּא


אָמַר מָר לֹא הִתִּירוּ לוֹ לֶאֱכוֹל פָּחוֹת מִכְּשִׁיעוּר לֵירֵד וְלִטְבּוֹל מַאי קָאָמַר


אָמַר רַב יְהוּדָה הָכִי קָאָמַר אָכַל פָּחוֹת מִכְּשִׁיעוּר לֹא הִתִּירוּ לוֹ לֵירֵד וְלִטְבּוֹל שֶׁאִם יָרַד וְטָבַל וְעָלָה וְהִשְׁלִימוֹ מִצְטָרֵף וְאָתֵי לְמֵימַר אַהֲנִי לִי טְבִילָה קַמַּיְיתָא וְאֵין יוֹדֵעַ שֶׁאֵין טְבִילָה אֶלָּא בָּאַחֲרוֹנָה


קָתָנֵי הִתִּירוּ לָהּ לָעוּבָּרָה לֶאֱכוֹל פָּחוֹת מִכְּשִׁיעוּר מִפְּנֵי הַסַּכָּנָה מִפְּנֵי הַסַּכָּנָה אֲפִילּוּ טוּבָא נָמֵי תֵּיכוֹל אָמַר רַב פָּפָּא הָכִי קָתָנֵי הִתִּירוּ לָהּ לָעוּבָּרָה פָּחוֹת מִכְּשִׁיעוּר אֲפִילּוּ טוּבָא מִפְּנֵי הַסַּכָּנָה


קָתָנֵי הִתִּירוּ לְמַגַּע טְמֵא מֵת לְהָנִיק אֶת בְּנָהּ וּבְנָהּ טָהוֹר אַמַּאי טָהוֹר כֵּיוָן דִּיינַק חָלָב אִיטַּמִּי לֵיהּ מֵחָלָב


וְכִי תֵּימָא לָא אִיתַּכְשַׁר נִתַּכְשַׁר בְּטִיפָּה מְלוּכְלֶכֶת עַל פִּי הַדַּד אָמַר רַב נַחְמָן אָמַר רַבָּה בַּר אֲבוּהּ בִּתְקִיפָה אַחַת לֹא הִנִּיחַ טִיפָּה מְלוּכְלֶכֶת עַל פִּי הַדַּד


אָמַר רָבָא שְׁתֵּי תְשׁוּבוֹת בַּדָּבָר חֲדָא דְּקָחָזֵינָא לְפוּמֵּיהּ דְּיָנוֹקָא דִּמְלֵא חָלָב וְעוֹד מְקוֹם חָלָב מַעְיָין הוּא


דְּקָתָנֵי חֲלֵב אִשָּׁה מְטַמֵּא בֵּין לְרָצוֹן וּבֵין שֶׁלֹּא לְרָצוֹן (בְּהֵמָה אֵינָהּ מְטַמֵּא אֶלָּא לְרָצוֹן)


מַאי לָאו שֶׁלֹּא לְרָצוֹן דְּלָא נִיחָא לֵיהּ וְקָתָנֵי מְטַמֵּא


אֶלָּא אָמַר רָבָא הַיְינוּ טַעְמָא דִּבְנָהּ טָהוֹר דְּסָפֵק יָנַק כַּשִּׁיעוּר וְסָפֵק לֹא יָנַק וְאִם תִּמְצָא לוֹמַר יָנַק סָפֵק יְנָקוֹ בַּאֲכִילַת פְּרָס סְפֵק יְנָקוֹ בְּיוֹתֵר מִכְּדֵי אֲכִילַת פְּרָס


וּלְרָבָא מְקוֹם חָלָב מַעְיָין הוּא וְלֹא צָרִיךְ הֶכְשֵׁר


וְהָתְנַן הָאִשָּׁה שֶׁנָּטַף חָלָב מִדַּדֶּיהָ וְנָפַל לַאֲוִיר תַּנּוּר תַּנּוּר טָמֵא וְקַשְׁיָא לַן בְּמַאי אִיתַּכְשַׁר וְאָמַר רַבִּי יוֹחָנָן בְּטִיפָּה מְלוּכְלֶכֶת עַל פִּי הַדַּד


וְכִי תֵּימָא רָבָא לָא סָבַר לַהּ כְּרַבִּי יוֹחָנָן וְהָתַנְיָא נִמְצֵאתָ אַתָּה אוֹמֵר תִּשְׁעָה מַשְׁקִין בְּזוֹב הַזֵּיעָה וְלֵיחָה סְרוּחָה וְרֶיעִי טְהוֹרִין מִכְּלוּם דִּמְעַת עֵינוֹ וְדַם מַגֵּפָתוֹ




רש"י



 א''א בשלמא ר' מאיר לחומרא. דאפילו ביותר מכדי אכילת פרס מחייב היינו דקאמרי ליה רבנן לעולם אינו חייב ביותר מכדי אכילת פרס אלא עד שתהא שהיית אכילתן כשיעור פרס: אלא אי אמרת ר' מאיר לקולא קאמר. דאפילו בכדי אכילת פרס לא מצטרף אם הפסיק בינתיים ורבנן בעו לאחמורי מאי עד שישהא הכי מיבעי להו למימר אם שהה כדי אכילת פרס חייב ומשמע אע''ג דהפסיק: בחלבים ובנבילה. אכל שני חצאי זיתי חלב או נבלה: אוכלין טמאין. שיעורן לפסול את הגוף בחצי פרס: ומשקין טמאין. פוסלין את הגוף ברביעית: אפילו כל היום כולו. שהה באכילת חצי פרס ובלבד שיאכל כל זית וזית שבו בכדי שהיית אכילת פרס: לא התירו. לאוכל פחות מכשיעור לירד ולטבול הואיל ואינו צריך לטבילה ולקמן מפרש מאי איכפת ליה: התירו לה כו'. מפרש לקמן: למגע טמא מת. לאשה שנגעה בטמא מת: תיובתא דרבנאי. דאמר כל זית וזית כו': איטמי מחלב. דבשלמא ממגע שנגע בה לא מיטמא בנה שהיא שנגעה בטמא מת הויא ראשונה ואין אדם וכלים מטמאין אלא מאב הטומאה אלא מחלב איטמי דהאוכל כחצי פרס אוכלין טמאין נפסל גופו: וכי תימא לא איתכשר. האי חלב ולאו טמא הוא דחלב אין בו תורת משקה דמשקה הבא לאוכל כאוכל דמי במסכת שבת בפרק חבית שנשברה (דף קמד:) הלכך בעי הכשר: הא איתכשר בטיפה המלוכלכת על פי הדד. כלומר בטפה שפי הדד מלוכלך בו דההיא ודאי מכשר לשאר החלב היוצא דרך שם דהא לא קיימא לאכילת תינוק: שינק בתקיפה אחת. בכח: לפומיה דינוקא דמלא חלב. הלכך אי אפשר שלא תהא טיפה מלוכלכת על הדד: ועוד. חלב לאו תורת אוכל [או משקה] אית ליה דאחד ממעייני האשה הוא כרוקה וכמימי רגליה דאמרינן לקמן דמטמאין טומאה חמורה בכל שהוא שהוא כאחד מאבריה: בין לרצון. של תינוק בין שלא לרצון שאינו רוצה להניק וקתני מטמא ואי הוה ליה תורת אוכל אמאי מטמא שלא לרצון הא לא איתכשר הכשר מעליא דדומיא דכי יתן בעינן דניחא ליה: גליון. אמר רבא שתי תשובות בדבר כו'. כלומר רואין אנו שפעמים אין תינוק יונק בכח ומניח טיפה מלוכלכת על פי הדד: ועוד מקום חלב מעיין הוא. והרי הוא כאחד מאבריה ויטמא בלא הכשר כרוקה: שלא לרצון. מאי היא דלא ניחא ליה לתינוק הרי לא יתכשר החלב בטיפה המלוכלכת ע''פ הדד דשלא לרצון התינוק יצאת דדומיא דכי יתן בעינן וקתני מיטמא אף על גב דלא הוכשר אלמא מעיין הוא ואמאי בנה טהור: אלא אמר רבא כו'. אלא מקום חלב לאו מקום מעיין הוא וצריך הכשר אבל לא ניחא ליה טהור דהא לא איתכשר ומהשתא יכול לתרוצי לה בשלא לרצון. ע''כ הגליון: כשיעור. רביעית ואם אוכל הוא חצי פרס ספק לא ינק כשיעור וטהור דהאי חלב אע''ג דמעיין הוא לא מטמא בכל שהוא דהא היא גופה לא מטמיא במגע דראשונה היא הלכך אין לחלבה אלא טומאת שאר משקין: האשה שנטף חלבה כו'. כשהיא נדה ואי מעיין הוא הא מיטמא בכל שהוא כאחד מאבריה והכשר למה ליה: וכי תימא כו' והתניא. בהדיא דלאו מעיין הוא: ליחה סרוחה. קייטור''א בלע''ז: 

תוספות



 התירו לעוברה לאכול פחות מכשיעור מפני הסכנה. ואם תאמר אפילו בלא סכנה נמי כדאמרינן (טהרות פ''ב מ''ג) והשלישי יאכל בנזיד הדמע וכן פרק קמא דחולין (דף ב:) קאמר טמא בחולין מאי למימרא ואף על גב שחולין טמאין וי''ל הכא מיירי לענין לאכול תרומה אחר כך אבל בלא לאכול תרומה אפילו כשיעור נמי ואם תאמר מאי פריך מפני הסכנה אפילו טובא נמי ויש לומר דזימנין שאין לה כי אם תרומה: כיון דינק לה מחלב איטמי ליה מחלב כו'. הא איתכשרת בטיפה מלוכלכת על פי הדד שאותה טיפה אין סופה שיניקנה התינוק והוא משקה ואם תאמר והא אמר פרק כל שעה (פסחים דף לג:) מכי סחט לה בצר שיעוריה ופירש הר''י לענין הכשר דפחות מכשיעור לא מקבל הכשר והכא בפה התינוק אין חלב כביצה ויש לומר דמדרבנן לא בעי כביצה והתם היינו דאורייתא: בנה אמאי טהור. כיון דינק מחלב איטמי ליה מחלב ונפסל גופו מטומאת גוייה: אמר רבא שתי תשובות בדבר כו' ועוד מקום חלב מעיין הוא. וכיון שמעיין הוא ומטמא כרוקה אין הדד שמשום שמיוחד לתינוק ליהוי אוכל וניטל שם משקה מיניה דאתי למימר דאינו מעיין ואינו מטמא בזבה כרוקה ואם כן למה צריך הכשר והשתא טעי רבא וסבר דכיון שהוא מעוגל ויוצא כרוק חשיב מעיין אף על גב דאינו חוזר ונבלע ומנלן לרבא דמעיין הוא דתנא חלב האשה מטמא לרצון ושלא לרצון א''כ משקה הוא מן התורה ומעיין הוי כזבה דאי לאו מעיין הוא לא הוה מטמא כ''א לרצון כמו חלב הבהמה ואע''ג דחמור מחלב הבהמה לענין דם מגפתה כדאיתא בסיפא דההיא משנה מ''מ אי לאו מעיין הוא לא הוה מטמא שלא לרצון שיטת הר''י אבל רש''י פירש מקום חלב מעיין הוא ולאו תורת אוכל אית ליה דאחד ממעייני אשה הוא כרוקה ומימי רגליה דאמר לקמן דמטמאין טומאה חמורה בכל שהוא כמו א' מאבריה וקשה שהרי הכא מיירי בטמא מת ואין לו מעיינות ותו מאי קאמר כאחד מאבריה והלא נדה עצמה אינה מטמאה לאבריה ותו דרוקה ומימי רגליה צריכי קרא ולא אתו מהאי סברא לכן נראה כמו שפירשתי: והוא שאכל כזית בכדי אכילת פרס. פי' שאכל כל זית וזית שבחצי פרס בכדי אכילת פרס אע''פ ששהה בין זית וזית ולא אמרי' חצי פרס דפסול גוייה הוי ככזית חלב ונבילה להצטרך לאכול כל החצי פרס בתוך אכילת פרס: מפני הסכנה. ואפי' לריש לקיש דחצי שיעור מותר מן התורה מדרבנן מיהו אסור ובמקום הסכנה התירו: ועוד מקום חלב מעיין הוא. מכאן דמשקין שיש תורת מעיין עליהם מכשירין אפי' שלא לרצון ואפי' באין מאדם טהור דהא בחלב אשה טהורה מיירי מתני' דומיא דחלב בהמה דבטמאה מאי איריא שיש עליו תורת מעיין כל משקין טמאין מכשירין כדתנן בטהרות וטעמא מתוך שמטמא שלא לרצון מכשירין נמי שלא לרצון מיהו נראה דוקא טמאין הבאין מגוף אבל משקין שנטמאו בשרץ דינן כמשקין טהורין: 

רבינו גרשום

*)עד כאן שייך לדף יב ע"ב אי אמרת בשלמא ר' מאיר לחומרא. קאמר דאפי' כל היום תימשך אכילתו חייב היינו דקא מהדרי ליה רבנן עד שישהא כדי אכילת פרס ותו לא:



אלא אי אמרת. דלקולא קאמר כיון דאיפסיק ביני ביני פטור אע"ג דלא שהה יותר מכדי אכילת פרס א"כ וחכמים אומרים אם שהה מיבעי ליה למיתנא דהיינו משמע אם שהה כדי אכילת פרס אע"ג דאיפסיק חייב:



אלא מדקתני וחכ"א עד שישהא ש"מ דלחומרא אמר ר' מאיר ש"מ:



בחלבין ובנבילה. דשיעור כל אחד בכזית עד שישהא באכילתו כדי אכילת פרס ולא יותר:



אבל אכל אוכלין טמאין שנגעו בשרץ או בזב דשיעור אכילתן לפסול גוייתו מתרומה הוי חצי פרס ושתה משקין טמאין דשיעור שתייתן לפסול ברביעית אפי' כל היום כולו בכדי אכילת פרס:



מאי קאמר. אפילו כל היום כולו והדר אמר בכדי אכילת פרס ותו לא:



הכי קאמר אפי' כל היום כולו. משך באותו חצי פרס של אוכלין טמאין הוו אכילה:



והוא שאכל כל כזית. שיש באותו חצי פרס בכדי אכילת פרס ולא ישהה בו יותר:



מאי לאו דאכליה לחצי פרס. כוליה בכדי אכילת פרס ותיובתיה דרב פפא דמתרץ לדברי רבנאי:



לא דאכל כל זית וזית שיש בו בכדי אכילת פרס:



לא התירו לו לאוכל פחות מכשיעור כו' והתירו לה לעוברה כו' והתירו למגע טמא מת כו' כל הני מפרש לקמן:



אמר מר לא התירו לאוכל כו'. מאי קאמר הכי קאמר אכל פחות מכשיעור חצי שיעור של טומאה לא התירו לו לירד ולטבול כשאוכל אותו חצי שיעור מפני שאם ירד וטבל ועלה ואח"כ אכל חצי שיעור והשלימו לחצי שיעור ראשון מצטרפין אע"פ שטבל וחייב לטבול עכשיו ואם היו מתירין לו לטבול מיד כשאכל חצי שיעור ראשון כיון שטבל ועלה ושוב השלימו אתי למימר אהניא לי טבילה קמייתא שטבלתי בינתים דלא מצטרפי ואינו חייב עכשיו לטבול והוא אינו יודע שכיון שכשעלה השלימו לא עלתה לו טבילה ומצטרפי ואין טבילה אלא באחרונה דההיא טבילה אחרונה שאחר האיסור הויא עיקר:



התירו לעוברה שהריחה ביוה"כ לאכל פחות פחות מכשיעור כותבת מפני הסכנה שלא תפיל:



אפי' טובא. יותר מכשיעור תיכול עד שתשוב נפשה:



אמר רב פפא הכי קתני. פחות פחות מכשיעור תאכל בכל פעם ואפי' טובא דמצוה לשנות שלא תאכל שיעור שלם ביחד:



קתני התירו למגע טמא מת. לאשה שנגעה בטמא מת דהויא ולד ראשון להניק את בנה ובנה טהור דאינו מטמא לא קדש ולא תרומה בנגיעה מ"ט היא לא מטמיא ליה לבנה בנגיעה דאיהי הויא ולד טומאה ואין ולד טומאה מטמא אדם ולא חלב שלה אינו מטמא אותו דאע"ג דמשקה הוא כיון דהיינו מאכל של תינוק אמרינן משקה הבא לאוכל כאוכל דמי כדתנן חולב אדם בי"ט לתוך הקדירה אבל לא לתוך הקערה דקדרה עושין בה אוכל ואמרי' משקה הבא לאוכל אוכל הוא וכאוכלא דאיפרת דמי אבל לא לתוך הקערה דקערה היינו כעין כוס ופעמים משימין בה משקין הלכך אין חולב בה דהוי נולד:



וקא בעי בנה אמאי טהור כיון דינק חלב איטמי ליה מחלב דהיינו אוכלין טמאין:



וכי תימא לא איתכשר. האי חלב דכולו בא לאוכל ואין אוכל מטמא אדם אלא על יד הכשר:



ניתכשר בטיפה מלוכלכת שעל פי הדד (שנזרעת) חלב ראשונה שמוצץ הילד אינה נעקרת כולה מן הדד אלא משתייר ממנה על פי הדד ומתוך אותה טיפה יונק התינוק שאר כל החלב וכשפוסק מלינק משתיירת אותה טיפה על פי הדד וליתכשר שאר החלב שהוא אוכל מחמת אותה טיפה מלוכלך שאינה אוכל וליטמא החלב וליטמא התינוק ואמאי בנה טהור:



אמר רב נחמן כגון שינק התינוק בתקיפה אחת. במציצה אחת בכח ולא הניח טיפה מלוכלכת שינק הכל ולא נתכשר החלב באותה טיפה הלכך בנה טהור:



שתי תשובות בדבר חדא דקא חזינן פומיה דינוקא דמלי חלב כשפוסק מלינק אלמא לא אפשר למיהוי בתקיפה אחת שלא ישתייר ממנו טיפה על פי הדד ומאותה [טיפה] מוכשר החלב וטמא החלב והילד:



ועוד מקום חלב מעיין הוא. כלומר דלא חשבינן ליה כמכונס ביה ומפקד פקיד אלא מעיין הוא כאחד מאיבריה ומעיינותיה הוא כדאמר תשעה משקין בזב כו' וכיון דמעיין הוא ליטמא בנה. ומנלן דמעיין הוא דתנן חלב אשה מיטמא בין לרצון דניחא ליה לאשה דאחשביה ובין שלא לרצון אע"ג דלא ניחא ליה לאשה ולא לתינוק ביה וקתני מיטמא אלמא מעיין הוא ואמאי בנה טהור:



היינו טעם. דספק ספיקא היא דספק אם ינק כשיעור רביעית שמטמא או אפילו ינק רביעית ספק אם ינק אותו כשיעור כדי אכילת פרס וספק ביותר הלכך בנה טהור:



האשה. שהיא זבה ונטף חלב מדדיה ונפל לאויר תנור תנור טמא כלומר אוכלין שבתוכו טמא דחלב הוי אוכל ראשון ואוכל ראשון מטמא אוכל שני על ידי הכשר וקשיא לן במאי איתכשר וא"ר יוחנן בטיפה כו' אלמא לאו מעיין הוא וצריך הכשר:



וכי תימא רבא לא סבירא ליה כר' יוחנן. דאוכל הוא וצריך הכשר אלא מעיין הוא:



והתניא נמצאת אומר כו'. וליחה סרוחה. היינו מוסרחת שלו:





רש"ש

גמרא מיתיבי כל האוכלין מצטרפין לפסול הגויה בכחצי פרס בכדי אכילת פרס מאי לאו כו'. כצ"ל וכמו בברייתא השנייה דמייתי בסמוך:



שם לא התירו לאוכל פחות מכשיעור לירד כו'. כצ"ל וכן לקמן באמר מר:



שם שינק בתקיפה אחת שלא הניח כו'. כצ"ל:



שם דספק ינק כשיעור כו' ואת"ל ינק ספק ינקו באכילת פרס כו'. משמע דמטעם ס"ס מטהר ליה. וקשה דטומאת הגויה דרבנן היא אפי' בחדא ספיקא טהור כדתנן בפ"ד דטהרות מי"א:



שם תשעה משקין בזב כו'. כצ"ל:



רש"י ד"ה איטמי מחלב. דבשלמא ממגע שנגע בה כו'. כצ"ל:



רש"י ד"ה ועוד חלב. וד"ה כרוקה כו'. צ"ל הד"א:



רש"י ד"ה בין לרצון. ואי ה"ל תורת אוכל או משקה אמאי כו'. כצ"ל:



רש"י ד"ה אלא אמר רבא. וצריך הכשר. הס"ד ומה"ד אבל כו'. וכ"ז שייך לקמן ע"ב בתירוצא דמי סברת והי' לפניו הגי' שם אלא א"ר:



תד"ה אמר רבא. שמיוחד לתינוק משום דליהוי אוכל וליטול שם כו'. כצ"ל:



בא"ד ומעיין הוה בזבה. כצ"ל בבי"ת:





הגהות יעב"ץ

גמ' אי הכי קשיא הא מתניתא ואמר. צ"ל האמר רבא:


שם (בסוף העמוד) והתניא נמצא אתה כצ"ל ואות ת' נמחק:


תד"ה אמר רבא כו' אע"ג דאינו חוזר ונבלע "ומנליה" לרבא דמעיין הוא "דתנן" חלב כצ"ל:





שערי תורת בבל

(יג א) חלב אשה מטמא בין לרצון בין שלא לרצון.—פי' בין שיצא החלב מן האשה לרצונה ובין שיצא שלא לרצונה. וכפירוש זה משמע בפי' רש"י שבת (קמג ב) וכן בתוס' שם (קמד ד"ה לא) וכן בפיה"מ להרמב"ם סוף מכשירין. אבל כאן כתב רש"י: "בין לרצון של תינוק ובין שלא לרצון של תינוק". ואין זה מחוור. ואפשר דמה שהכריחו לרש"י לפרש כן הוא מהא דאמרינן למטה "שלא לרצון דאמר דדעתיה דתינוק קריבא לגבי חלב". אבל אין הכרח מזה, דהענין שם הוא שהאשה לא אמרה דלא ניחא לה אלא סתמא ואמדינן דדעתיה דתינוק קריבא לגבי חלב, לכך ודאי ניחא לה לאשה בסתם, אבל אם פירשה האשה ואמרה דלא ניחא לה, אפי' אמר התינוק דניחא ליה אינו מטמא, דקיי"ל בחולין (יב ב), דקטן אין לו מחשבה אלא מעשה בלבד, ואמירה בכלל מהשבה, כמבואר בפי' רש"י ותוס' שם (ע"ש).


(שם תוספות ישנים) ד"ה ועוד וכו' כל משקין טמאין מכשירין כדתנן בטהרות.—לא מצאתי זה במשניות טהרות, והייתי סובר לומר שצ"ל "כדתניא בטהרות" ונתכוונו לתוספתא מכשירין פ"ב ה"ו (מובא בר"ש מכשירין פ"ד מ"ה ובתוס' שבת יז א ד"ה הניחא), אלא שלפ"ז תמוה מ"ש למטה "נראה דוקא טמאין הבאין מגוף אבל משקין שנטמאו בשרץ דינן כמשקין טהורין", דהא בתוספתא שם מבוארת סתירת דבריהם. וכן מוכח בשבת שם.

